CELEX: C2006/331/06
Language: fi
Date: 2006-12-30 00:00:00
Title: Asia C-413/04: Yhteisöjen tuomioistuimen tuomio (suuri jaosto) 28.11.2006 — Euroopan parlamentti v. Euroopan unionin neuvosto (Direktiivi 2003/54/EY — Sähkön sisämarkkinoita koskevat yhteiset säännöt — Direktiivi 2004/85/EY — Virolle myönnetyt väliaikaiset poikkeukset — Oikeudellinen perusta)

30.12.2006   
            
            
               FI
            
            
               Euroopan unionin virallinen lehti
            
            
               C 331/4
            
         Yhteisöjen tuomioistuimen tuomio (suuri jaosto) 28.11.2006 — Euroopan parlamentti v. Euroopan unionin neuvosto
   (Asia C-413/04) (1)
   
   (Direktiivi 2003/54/EY - Sähkön sisämarkkinoita koskevat yhteiset säännöt - Direktiivi 2004/85/EY - Virolle myönnetyt väliaikaiset poikkeukset - Oikeudellinen perusta)
   (2006/C 331/06)
   Oikeudenkäyntikieli: ranska
   Asianosaiset
   
      Kantaja: Euroopan parlamentti (asiamiehet: A. Baas ja U. Rösslein)
   
      Väliintulija, joka tukee kantajan vaatimuksia: Euroopan yhteisöjen komissio (asiamiehet: J. Sack ja P. Van Nuffel)
   
      Vastaaja: Euroopan unionin neuvosto (asiamiehet: A. Lopes Sabino ja M. Bishop)
   
      Väliintulijat, jotka tukevat vastaajan vaatimuksia: Viron tasavalta (asiamies: L. Uibo) ja Puolan tasavalta (asiamiehet: M. Węglarz, T. Nowakowski ja T. Krawczyk)
   Oikeudenkäynnin kohde
   Euroopan parlamentin ja neuvoston direktiivin 2003/54/EY muuttamisesta tiettyjen säännösten Viroon soveltamisen osalta 28.6.2004 annetun neuvoston direktiivin 2004/85/EY (EUVL L 236, s. 10) kumoaminen — Oikeudellinen perusta
   Tuomiolauselma
   
               1)
            
            
               Euroopan parlamentin ja neuvoston direktiivin 2003/54/EY muuttamisesta tiettyjen säännösten Viroon soveltamisen osalta 28.6.2004 annettu neuvoston direktiivi 2004/85/EY kumotaan siltä osin kuin siinä myönnetään Virolle sähkön sisämarkkinoita koskevista yhteisistä säännöistä ja direktiivin 96/92/EY kumoamisesta 26.6.2003 annetun Euroopan parlamentin ja neuvoston direktiivin 2003/54/EY 21 artiklan 1 kohdan b ja c alakohdan soveltamisesta poikkeus, joka on voimassa 31.12.2008 jälkeen, sekä asetetaan tähän liittyvä velvollisuus taata markkinoiden avaaminen pelkästään osittain siten, että markkinoiden avautumisaste on 1.1.2009 35 prosenttia kulutuksesta, ja velvollisuus ilmoittaa vuosittain vähimmäiskulutusmäärät, jotka oikeuttavat loppukäyttäjät vaatimukset täyttävän asiakkaan asemaan.
            
         
               2)
            
            
               Kanne hylätään muilta osin.
            
         
               3)
            
            
               Euroopan unionin neuvosto velvoitetaan korvaamaan oikeudenkäyntikulut.
            
         
               4)
            
            
               Puolan tasavalta, Viron tasavalta ja Euroopan yhteisöjen komissio vastaavat omista oikeudenkäyntikuluistaan.
            
         
      (1)  EUVL C 273, 6.11.2004.